สวัสดีค่ะวันนี้หนูไปถอนฟันกรามข้างในสุดด้านซ้ายค่ะแล้วจะกินอะไรได้ไหมค่ะแล้วมีแผลถอนฟันจะหายเมื่อไรค่ะแล้วแปรงฟันได้ตามปกติมั้ยค่ะ
สวัสดีค่ะ การถอนฟันอาจจะมีเลือดไหลออกจากแผลได้หลังจากถอน ดังนั้นทันตแพทย์มักจะให้ใช้ผ้าก๊อซปลอดเชื้ออุดแผลไว้ประมาณ 30-45 นาที และอาจจมีเลือดไหลซึมๆออกมาต่อจากนั้นได้ในภายใน 24 ชั่วโมงแรก จึงควรหลีกเลี่ยงการแปรงฟันแรงๆ หรือการกระแทกภายใน 24 ชั่วโมงหลังจากนั้นสามารถใช้ชีวิตได้ตามปกติ สามารถรับประทานอาหารได้ทุกชนิดแต่แนะนำเป็นรับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆ พยายามไม่แปรงตรงแผลตรงๆ งดการสูบบุหรี่ ปกติจะใช้เวลาประมาณ 1-2 อาทิตย์ แผลก็มักจะสมานกันดีค่ะหากแผลมีอาการปวด บวมมาก มีเลือดไหลไม่หยุด มีไข้ ควรกลับไปพบแพทย์ค่ะ